мрежи, монтирани върху специално направени „корита“, които приличат на много дълги дървени кутии. Всяко корито представлява въздушна камера, която позволява регулираното пускане на свеж, сух въздух през зелените листа, докато бъде постигнато желаното „увяхване“. Приблизително 75 % от водното съдържание в свежия зелен лист се изпаряват на този етап.
 След това увехналият лист се отстранява от коритото и се поставя и усуква в машината за валцоване, която го усуква, подлагайки го на валцоващо движение с натиск, разкъсва клетките и освобождава естествените сокове, спомагайки за окисляването и ускорявайки пигментацията. Натискът и последователността при валцоването се наблюдават много внимателно, за да се гарантира постигането на оптималния стил и да се избегне вредният ефект на прегряването.
 След това листата се разстилат на тънко в хладно, добре вентилирано помещение, за да се окислят (ферментират) бавно. Този етап, на който флаванолите се комбинират с кислород от въздуха, продължава между два и четири часа, като тази продължителност зависи главно от околната температура и относителната влажност. Опитен производител на чай преценява на редовни интервали достигнатото качество на база на аромата, който постепенно се отделя от листа. Тази сетивна преценка е от съществена важност за качеството на запарката. За посетителя богатият цветен аромат, отделящ се от помещението за валцоване и ферментация (окисляване) на Darjeeling, е опияняващ и определено незабравим.
 След постигането на оптимална ферментация (окисляване) окислените листа се изпращат за изпичане (или сушене), за да се спре по-нататъшната ферментация (окисляване) чрез деактивиране на ензимите и да се отстрани почти цялата остатъчна влажност на листа. Чаената сушилня представлява камера, в която ферментиралите (окислените) листа се излагат в продължение на 20 до 30 минути на горещ, сух въздух при регулирана, но променяща се в различните части на камерата температура. Доброто изпичане понижава съдържанието на влага в крайния продукт до по-малко от 2 %, в резултат на което се получава трошлив сух чай, който след това се сортира чрез вибриращи сита според размера. Различните категории чай накрая се фактурират и се опаковат на партиди/групи от обвити във фолио пакети с цел запазване на свежестта и качеството за продължителен период от време.
 След извършване на последното сортиране се определят номенклатурите за качество според размера на листата. Използват се три категории:
 а)
 Whole Leaf — FTGOP — Fine Tippy Golden Flowery Orange Pekoe;
 б)
 Brokens — TGBOP — Tippy Golden Broken Orange Pekoe;
 в)
 Fannings — GOF — Golden Orange Fannings.
 Основната разлика между трите категории е в размера.
 Orange Pekoe е термин, използван главно за описване на качеството в едноименната система за окачествяване, използвана за сортиране на черен чай. Системата се базира единствено на размера на преработените и изсушени листа черен чай.
 Горната градация се отнася единствено до размера на целия лист след преработка, а не до качествени разграничения. Всички качества се получават от един и същ зелен лист. Номенклатурите се използват, за да се разграничи качеството на готовия чай според размера на чаените листа след преработка.
 3.6. Специфични правила за рязане, настъргване, опаковане и др.
 Няма специфични изисквания за опаковането на чай Darjeeling. Чаят Darjeeling достига до потребителите от ЕС в